CELEX: E2011P0005
Language: fi
Date: 2011-02-24 00:00:00
Title: EFTAn valvontaviranomaisen 24. helmikuuta 2011 Norjaa vastaan nostama kanne (Asia E-5/11)

28.4.2011   
            
            
               FI
            
            
               Euroopan unionin virallinen lehti
            
            
               C 125/13
            
         EFTAn valvontaviranomaisen 24. helmikuuta 2011 Norjaa vastaan nostama kanne
   (Asia E-5/11)
   2011/C 125/11
   EFTAn valvontaviranomainen, Rue Belliard 35, 1040 Bryssel, Belgium, asiamiehinään Xavier Lewis ja Ólafur Jóhannes Einarsson, on nostanut 24. helmikuuta 2011 EFTAn tuomioistuimessa kanteen Norjaa vastaan.
   EFTAn valvontaviranomainen on pyytänyt EFTAn tuomioistuinta toteamaan, että
   
               1.
            
            
               Norjan kuningaskunta on laiminlyönyt Euroopan talousalueesta tehdyn sopimuksen 7 artiklan mukaiset velvoitteensa, koska se ei ole ryhtynyt tarvittaviin toimenpiteisiin
               
                           a)
                        
                        
                           saattaakseen ETA-sopimuksen liitteessä XIII olevan V luvun 56oa kohdassa tarkoitetun säädöksen (Euroopan parlamentin ja neuvoston asetus (EY) N:o 1406/2002, annettu 27 päivänä kesäkuuta 2002, Euroopan meriturvallisuusviraston perustamisesta), sellaisena kuin se on mukautettuna ETA-sopimukseen sopimuksen pöytäkirjalla 1, ja
                        
                     
                           b)
                        
                        
                           saattaakseen ETA-sopimuksen liitteessä XIII olevan V luvun 56oa kohdassa tarkoitetun säädöksen (Euroopan parlamentin ja neuvoston asetus (EY) N:o 2038/2006, annettu 18 päivänä joulukuuta 2006, Euroopan meriturvallisuusviraston toiminnan monivuotisesta rahoituksesta alusten aiheuttaman pilaantumisen torjunnan alalla ja asetuksen (EY) N:o 1406/2002 muuttamisesta), sellaisena kuin se on mukautettuna ETA-sopimukseen sopimuksen pöytäkirjalla 1, osaksi sisäistä oikeusjärjestystään säädetyssä määräajassa.
                        
                     
         
               2.
            
            
               määräämään Norjan kuningaskunnan maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Eftan valvontaviranomainen toteaa, että Norjan kuningaskunta on laiminlyönyt velvoitteensa saattaa asetukset (EY) N:o 2038/2006 ja (EY) N:o 1406/2002 osaksi sisäistä oikeusjärjestystään ETAn sekakomitean päätöksissä N:o 52/2007 (asetuksen (EY) N:o 2038/2006 osalta) ja N:o 81/2003 (asetuksen (EY) N:o 1406/2002 osalta) säädetyssä määräajassa.
            
         
               —
            
            
               EFTAn valvontaviranomainen toteaa, että Norjan olisi pitänyt saattaa asetus (EY) N:o 1406/2002 osaksi kansallista lainsäädäntöään yli seitsemän vuotta sitten ja asetus (EY) N:o 2038/2006 yli kolme ja puoli vuotta sitten. Näin ollen se katsoo, että Norjan hallituksella on ollut enemmän kuin riittävästi aikaa toteuttaa tarvittavat toimenpiteet saattaa asetus osaksi sisäistä oikeusjärjestystään ja että Norja on laiminlyönyt Euroopan talousalueesta tehdyn sopimuksen 7 artiklan mukaiset velvoitteensa.